AFRIKAANSE OPSOMMING: Hierdie studie ondersoek die teks-struktuur eienskappe van die verbruikers-advies tydskrifartikel in Xhosa binne die raamwerk van die genre-gebaseerde benadering tot geletterdheid en skryfvaardigheid. Die beskouing van skryfvaardigheid as 'n komponent van die kommunikasievaardigheid komponent in Grabe en Kaplan (1996) se teorie van skryfvaardigheid word aanvaar. Daar word geargumenteer dat die analise van nie-fiksie (of nie-literêre) genres 'n kemvermoë is in terme van die spesifikasies van Kurrikulum 2005 vir uitkoms-gebaseerde taalonderrig van skryfvaardigheid. Die terme genre, soos dit gebruik word in genre-teorie verwys na 'n (nie-fiksie) teks met 'n identifiseerbare sosiale, kommunikatiewe of kulturele doelstelling, 'n identifiseerbare vorm (insluitende 'n begin, middel en einde) en spesifieke beperkings rakende die toelaatbare afwykings in vorm. Die studie sal sewe BONA tydskrifartikels ondersoek om te bepaal watter identifiseerbare eienskappe toegeskryf kan word aan hierdié genre-tekste. Die kognitiewe skuif-struktuur van hierdie tydskrifartikels oor verbruikersadvies salontleed word om te bepaal watter tipiese skuif-struktuur voorkom vir hierdie genre. Die teks-linguistiese eienskappe van die verskillende tydskrifartikels salondersoek word deur die model van Grabe en Kaplan te gebruik. In die besonder, eienskappe soos voornaamwoordelike verwysing, voegwoord-meganismes wat bydra tot tekskoherensie en kohesie salondersoek word, asook leksikale (woord) keuses as 'n refleksie van die skrywer se kommunikatiewe doelstelling. Laastens, sal die studie kortliks vraagstukke ondersoek rakende die belang van die genreteks kennis wat onderliggend is aan skryfvaardigheid as die relevante soort kennis wat ontwikkel moet word in terme van die spesifikasies van uitkoms-gebaseerde taalonderrig in Kurrikulum 2005. Die soort analitiese vaardighede wat na vore kom in die ondersoek van die Xhosa tydskrifartikels word genoodsaak ten einde die uitkomste vir skryfvaardigheid te bereik. Die motivering vir die ontwikkeling van sodanige analitiese vermoëns ten opsigte van skryfvaardigheid is om leerders te bemagtig om 'n goeie skryfvaardigheid te hê in hulle toekomstige beroepe.